*Projekts*

|  |  |  |
| --- | --- | --- |
| Rīgā | Nr. | 2020. gada  |

.§

**Informatīvais ziņojums “Par institucionālo risinājumu Latvijas iesaistei Eiropas Savienības attīstības sadarbības finanšu instrumentu īstenošanā”**

**TA-\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Pieņemt zināšanai ārlietu ministra iesniegto informatīvo ziņojumu “Par institucionālo risinājumu Latvijas iesaistei Eiropas Savienības (turpmāk – ES) attīstības sadarbības finanšu instrumentu īstenošanā” (turpmāk – Informatīvais ziņojums).
2. Atbalstīt Informatīvajā ziņojumā rekomendēto funkciju deleģēšanu Centrālajai finanšu un līgumu aģentūrai, ar mērķi konsolidēt ES ārējās darbības instrumentu finansētu projektu administrēšanu, sniegt atbalstu valsts pārvaldes institūcijām, pilsoniskās sabiedrības organizācijām, un komersantiem, nodrošinot vienotā kontaktpunkta un koordinatora lomu projektu piedāvājumu izstrādes, iesniegšanas un projektu administrēšanas procesā.
3. Atbalstīt priekšlikumu Centrālajai finanšu un līgumu aģentūrai uzsākt Eiropas Komisijas akreditācijas procesu attīstības sadarbības aģentūras statusa iegūšanai.
4. Pieņemt zināšanai, ka Centrālajai finanšu un līgumu aģentūrai, lai nodrošinātu 2. un 3.punktā minēto funkciju izpildi, nepieciešamais finansējums 2021.gadā ir EUR 110 113 un 2022.gadā un turpmākajos gados EUR 104 113 katru gadu. Jautājumu par papildus nepieciešamajiem līdzekļiem Finanšu ministrijas budžeta programmā 38.01.00 "Eiropas Savienības pirmsstrukturālo, strukturālo un citu finanšu instrumentu koordinācija” izskatīt atbilstoši likumprojekta “Par vidēja termiņa budžeta ietvaru 2021., 2022. un 2023. gadam” un likumprojekta “Par valsts budžetu 2021. gadam” sagatavošanas grafikam.”

Ministru prezidents A. K. Kariņš

Valsts kancelejas direktors J. Citskovskis

Iesniedzējs: ārlietu ministrs E. Rinkēvičs